पाँच साल पहले
चातार्त हाउस बिक्री के लिए
क्या तुम्हारा ईंधन ख़त्म हो गया?
अगर चाहो तो स्थानीय सड़क तक मेरे पीछे आ सकते हो।
नहीं, धन्यवाद। शायद मैं यहीं रहूँगा।
यह किसका घर है जो बिक्री के लिए उपलब्ध है?
जैसा कि तुम देख सकते हो, यह काफ़ी बड़ा है।
तुम्हारे बच्चों के पास दौड़-भाग करने के लिए काफ़ी जगह होगी।
इस घर में केवल मैं रहूँगा।
मुझे आपको नक़द में भुगतान करना होगा।
आपको ऐतराज़ तो नहीं होगा न?
- वह यहाँ क्या कर रहा है? - यह ज़ाहिर नहीं है?
वह मेरे लिए काम कर रहा है।
नहीं। नहीं, नहीं, नहीं। यह महिलाओं का कोऑपरेटिव है।
यह मेरा अंगूर का बाग़ है, इसलिए मैं जिसे मर्ज़ी काम पर रख सकती हूँ। समझी?
अरे, अरे, अरे। तुम इसके हक़दार हो।
बहुत ख़ूब।
बढ़िया है।
आज का दिन
हे भगवान।
किसी को उस बेवकूफ़ पक्षी को मार देना चाहिए।
उस मुर्गे का नाम रुफ़िआन है।
विश्वास करो, वह तुम्हें पसंद आने लगेगा।
सैलर, 15 मिनटों में।
पर अभी रात है।
सच में?
मुझे लगा ही था कि बाहर काफ़ी अँधेरा है।
चलो, गोल्फ़ो।
लैंड ऑफ़ विमेन
तो मुझे समझने दीजिए। इस आदमी ने हमारे पैसे चुराए
और, उसके विरुद्ध शिकायत दर्ज करने के बजाय, हम उसके लिए काम करेंगे?
मैंने उसके साथ एक सौदा किया है।
सच में? आप कितना अच्छा सौदा करती हैं।
केट, जान, अभी सुबह हुई ही है।
इससे पहले कि मैं तुम्हारी शिकायतें झेल सकूँ, मुझे लगभग दो गैलन कॉफ़ी पीनी होगी।
मुझे बस समझ नहीं आता कि नानी और मैं यहाँ क्या कर रहे हैं।
हम परिवार हैं।
और सबसे बुरे समय में भी, परिवार एक-दूसरे का साथ देते हैं।
मॉम। मॉम, उठिए।
तुम यहाँ क्या कर रही हो? क्या आज मिलने का दिन है?
हम नर्सिंग होम में नहीं हैं, मॉम। हम ला मुगा में हैं।
ला मुगा में? हम ला मुगा में क्या कर रहे हैं?
हाँ, सच में। मैं भी यही सोच रही थी।
याद करने की कोशिश कीजिए, मॉम।
हम यहाँ इसलिए हैं क्योंकि फ़्रेड…
हाँ, हाँ, हाँ।
हमें तुम्हारे बेवकूफ़ पति के कारण भागकर छुपना पड़ा।
काश तुमने तलाक़ ले लिया होता, जान।
चलिए। चलिए।
बार्सिलोना
चलो चलें।
कहाँ? हमें कोई अंदाज़ा नहीं है कि वे कहाँ हैं।
उस लड़की ने कहा था कि वे कैटलोनिआ में किसी वाइन बनाने वाले गाँव में रह रहे हैं, है न?
पर अगर तुम, "वाइन बनाने वाला गाँव, कैटलोनिआ" ढूँढो, तो सौ परिणाम निकलते हैं।
हमें यह भी पता है कि नानी का नाम जूलिया चातार्त है।
तो दो सुराग़ हुए।
हमेशा मुझे ही सबसे भद्दे काम क्यों मिलते हैं? यह उचित नहीं है।
जिनमें मुझे पता ही नहीं होता कि मैं यहाँ हूँगा, या घर में हूँगा, या पता नहीं कहाँ हूँगा।
क्या हम इस पर बाद में चर्चा करें? हमें एक योजना बनाने की ज़रूरत है।
अभी।
समझ गया।
अरे, नहीं।
कैटलोनिआ, वाइन की भूमि वाइन दौरे
सुप्रभात।
क्या आप कैटलोनिआ की बेहतरीन वाइन चखने के लिए तैयार हैं?
हाँ!
यहाँ केवल महिलाएँ ही काम क्यों कर रही हैं?
क्योंकि यहाँ के पुरुष किसी काम के नहीं हैं।
लगभग किसी काम के नहीं हैं।
तुम्हारी नानी उन्हें काफ़ी अच्छी तरह जानती हैं।
कई साल पहले, पुरुष अंगूरों के बाग़ों में काम करते थे।
पर जब गृहयुद्ध शुरू हुआ, उन्हें युद्ध के मैदान में भेज दिया गया।
चूँकि उन्हें कुछ भी हो सकता था,
उन्होंने अपनी ज़मीनें अपनी माँओं, बेटियों, पत्नियों के नाम कर दीं।
तो, वे वाइन बनाने लगीं।
और यह एक परंपरा बन गई।
और तब से, यह महिलाओं की भूमि बन गई।
देवियों, कृपया, सुनो।
आप सब पहले से जूलिया को जानती हैं।
दुर्भाग्यवश।
और यह केट और गैला हैं। वे यहाँ मदद करने आई हैं।
- उम्मीद है कि आप उनके साथ अच्छा काम करेंगी। - वे यहाँ क्या काम करेंगी?
मेरी न्यूयॉर्क में एक वाइन शॉप थी।
मेरे पास संपर्क हैं। मैं मदद कर सकती हूँ।
आपकी वाइन को बेहतर बना सकती हूँ।
वह क्या बोल रही है?
- हमारी वाइन में क्या समस्या है? - विश्वास ही नहीं होता।
- उसे हमारी वाइन पसंद नहीं है। - नहीं…
दरअसल, नहीं। नहीं, मैंने ऐसा नहीं कहा।
यह कड़क है।
काफ़ी कड़क है। और फ़ीकी है।
और, उसका स्वाद अच्छा नहीं है।
पर अंगूर अच्छे हैं। बात बस यह है कि वाइन अच्छी तरह नहीं बनी है।
आपने काफ़ी देर से अंगूर तोड़े।
और आपके साथ एक बड़ी समस्या है क्योंकि कोई आपको…
बर्दाश्त नहीं कर सकता है।
इतनी हिम्मत!
इस अमरीकी लड़की की इतनी हिम्मत। उसने हमारी वाइन का अपमान किया और अब हमारा।
गैला, "नादिए ओस सोपोरता" का मतलब है, "कोई तुम्हें पसंद नहीं करता है।"
अरे, नहीं। नहीं, नहीं, नहीं। नहीं, मेरा मतलब, कोई आपका समर्थन नहीं करता है।
कोई आपकी मदद नहीं करता है। आपके पास कोई समर्थन नहीं है।
हाँ। वही। वही।
मैं यहाँ इसलिए हूँ क्योंकि मैं आपकी वाइन को बेहतर बनाने में मदद करना चाहती हूँ।
इसका अनुवाद करो।
सुनिए, मुझे पता है कि वह काफ़ी परेशान करती है।
मुझे भी वह पसंद नहीं है, पर उसे एक मौका दीजिए।
शुरुआत में, आप मुझे भी पसंद नहीं करती थीं।
ठीक है।
पर उसे बरदाश्त करने की ज़िम्मेदारी तुम्हारी होगी।
ठीक है। चलो काम शुरू करें। क्यों न तुम लोग उन महिलाओं की मदद करो?
मुझे सारे बैरेल की वाइन चखनी होगी।
मुझे अचानक चक्कर आने लगे हैं। मुझे चक्कर आने लगे हैं।
- चक्कर आने लगे हैं। - मॉम, आप ठीक हैं?
हाँ, हाँ। चिंता मत करो।
मेरा रक्तचाप कम हो गया। मुझे नहीं लगता मैं काम कर सकूँगी।
- ठीक है, चलिए डॉक्टर के पास चलें। - नहीं। आप रुकिए। मैं इनके साथ जाऊँगी।
चिंता मत करो। मैं एक सेकंड में ठीक हो जाऊँगी। चलो, जान। चलो चलें।
- पक्का? - हाँ, जान। हाँ, हाँ। मुझे पक्का यक़ीन है।
हम शुरू करें?
ये पिछले दस सालों की वाइन हैं।
पिछली दो फसलें अभी भी बैरल में पुरानी हो रही हैं।
उससे पहले वालों को बोतलों में भरा जा चुका है।
हम ज़मीन के 12 टुकड़ों से अंगूर तोड़ते हैं,
उन्हें दबाकर उनका रस निकालते हैं और उसे टैंक में डालते हैं।
रु…रुको। कुछ ज़मीनों में बाकियों की तुलना में अच्छे अंगूर हैं?
बेशक़।
तुम्हें चुनना होगा। केवल बेहतरीन अंगूरों का इस्तेमाल करना होगा।
यह एक कोऑपरेटिव है। नाम ही सब स्पष्ट कर देता है।
हम सभी के बाग़ों का इस्तेमाल करते हैं।
अगर तुमने पहले ही अंगूर नहीं तोड़ लिए होते, तो यह आसान होता।
पर… वे सब घुल-मिल गए हैं और बैरल में हैं।
हमें कोई और उपाय ढूँढना होगा।
सुनो, हम वाइन बनाने की प्रक्रिया बदल नहीं सकते।
हमें प्रमाण पत्र बचाए रखने के लिए इसे नियमों के अनुसार बनाना होगा।
कैसा प्रमाण पत्र?
उत्पत्ति का प्रमाण पत्र।
तुम्हें वह प्रमाण पत्र क्यों चाहिए?
ताकि और लोग वाइन खरीदें।
पर यह बिक नहीं रही क्योंकि तुम बुरी वाइन बना रहे हो।
बिक्री समस्या नहीं है। तुम ही समस्या हो।
हे भगवान।
बस एक बार सूँघकर ही मुझे नशा हो गया।
ठीक है, गहरी साँस लीजिए।
एक बार और।
ठीक है। क्या आपको हाल ही में कभी और चक्कर आए थे?
हाँ।
जब भी तुम जैसा आदमी मेरे क़रीब आता है।
आज सुबह जब यह जगीं तो थोड़ी भ्रमित सी थीं।
मैं और कैसे जगती? सुबह के छह बजे थे।
ठीक है। आप कोई दवाई ले रही हैं?
ठीक है। आपको इसे लेना याद रखना होगा।
अब, आप इसके साथ शराब नहीं ले सकती।
इसकी अनुमति नहीं है।
शायद हमें किसी और की राय लेनी होगी।
मुझे लगता है कि आप ठीक हैं।
अगर आपको कुछ और परेशानी हुई, तो आप मेरे पास आ सकती हैं, जूलिया।
अगर कोई परेशानी हुई, तो मैं आ जाऊँगी, एह?
बाहर रुकिए, नानी। मैं अभी आई।
रुकिए। ठीक है।
- अलविदा, हैंडसम। - अलविदा, जूलिया।
जूलिया, हैलो।
- जूलिया। - सुप्रभात।
वह कितना परेशान करता है।
मैं चाहती हूँ कि आप मेरे लिए एक नुस्ख़ा लिखें। मेरे हॉर्मोन ख़त्म हो रहे हैं।
- गर्भनिरोधक? - नहीं।
नहीं।
अरे, ठी…ठीक है। तुम… ठीक है… चलो देखने दो।
क्या तुम्हारे पास कागज़ात हैं कि…
हाँ।
बस यह?
- हाँ। - ठीक है। मेरा मतलब… मुझे किसी से परामर्श लेना होगा।
पर चूँकि तुम्हारे पास यहाँ का सोशल सिक्योरिटी नंबर नहीं है
और… और हमारे पास तुम्हारा मेडिकल रिकॉर्ड नहीं है,
यह… यह प्रक्रिया थोड़ी धीमी होगी, समझी?
और मैं बिना परीक्षण किए
तुम्हें… तुम्हें इतनी शक्तिशाली गोलियाँ नहीं दे सकता।
और, बेशक़, विश्लेषण के लिए, हमें और भी ज़्यादा कागज़ी कार्रवाई पूरी करनी होगी।
क्विंतानीला, तुम्हें पत्ता फेंकना चाहिए था।
आंद्रेओ, हमें बात करनी होगी।
नहीं कर सकता। अभी मैं ताश खेल रहा हूँ।
- तो, आंद्रेओ? - हाँ। हाँ। फेंक रहा हूँ। ज़रा रुको।
तुम दो नौ से जीत जाओगे।
- जूलिया! - हद है, आंद्रेओ!
तुमने मुझे हरा दिया।
अब हम बात कर सकते हैं, है न?
चलो।
सज्जनों।
वह मेरी बेटी है?
उसकी आँखें तुम्हारी जैसी हैं।
प…प…प… पर कैसे?
क्या मतलब "कैसे"?
मुझे समझाना होगा कि बच्चे कैसे होते हैं? हद है।
विश्वास ही नहीं होता।
अरे, वह खलिहान।
तुम्हें याद नहीं तुम्हारे मरिओना को डेट करने से पहले हम वहाँ जाकर क्या करते थे?
ए, पर… तुम अपनी बहन को तो नहीं बताओगी न?
अभी हम किसी को नहीं बताएँगे।
मेरी एक बेटी है।
- हाँ, और उसे तुम्हारी मदद चाहिए। - हाँ, हाँ। बेशक़।
तुम्हारा क्या मतलब है?
तुम्हें लगता है उसे अकेले पाल-पोसकर बड़ा करना आसान था?
मुझे कई समस्याओं का सामना करना पड़ा था।
खर्चे, खाना और घर।
और कपड़े। उसकी पसंद काफ़ी परिष्कृत थी।
वह फ़्रेंच लेसन। वैसे, वह काफ़ी अच्छी फ़्रेंच बोलती है।
और स्वास्थ्य बीमा। अमरीका में? वह काफ़ी महँगा होता है।
तो, सब कुछ जोड़कर
लग… लगभग 900 डॉलर प्रति महीना होंगे।
क़रीब 20 सालों के लिए।
जूलिया, मैं भिखारी बन जाऊँगा।
वह तुम्हारी बेटी है।
नहीं… नहीं… ह…हाँ। बे…बेशक़। न…नहीं, मैं… मैं यह संभाल लूँगा।
बात बस यह है कि अभी मेरे… मेरे पास…
सुनो, सु… चिंता मत करो।
अभी तुम्हारे पास जितने हैं उतने दे दो और… और बाकी हम बाद में देख लेंगे।
चिंता मत करो, एह?
हम परिवार हैं।
तो, तुम मुझे व्यर्थ ही एयरपोर्ट ले गई?
हाँ।
पता चला कि मैं यहाँ कुछ और समय रुकूँगी। माफ़ कर दो।
तो, अगर तुम रुक रही हो, तो तुम्हें एक गाइड की ज़रूरत होगी।
कल तुम मेरे साथ मोंटसे के बार में चलोगी।
हम कुछ पी सकते हैं।
मैं 18 साल की नहीं हुई हूँ। मैं शराब नहीं पी सकती।
जो ला मुगा में होता है, वह ला मुगा तक ही सीमित रहता है, बच्ची।
ए, तुम काफ़ी अच्छी चित्रकारी करती हो।
- क्या यह तुम्हारी गर्लफ्रेंड है? - हाँ।
उसने तुम्हारे बारे में पूछने के लिए फ़ोन किया था। चूँकि तुमने मेरा फ़ोन इस्तेमाल किया था…
मैगी ने तुम्हें फ़ोन किया था?
- वह कैसी है? - दरअसल, मेरी अंग्रेज़ी इतनी अच्छी नहीं है,
पर वह चिंतित सुनाई पड़ रही थी।
वह जानना चाहती थी कि तुम कहाँ हो।
क्या चल रहा है? क्या तुम उससे छुप रही हो?
तुम्हें उससे बात करनी होगी, आमने-सामने।
हाँ, पर यह उससे ज़्यादा पेचीदा है।
तो फिर माफ़ करना मैंने ग़लती कर दी।
पर चिंता मत करो, क्योंकि, देखो, हम काफ़ी निर्जन जगह में हैं।
मैगी को तुम्हें ढूँढने में सदियाँ लग जाएँगी।
हे भगवान। तुम्हें यह चखना चाहिए।
इसे बुतिफ़ार्रा कहते हैं। मैं अपनी बाकी की ज़िंदगी बस यही खाना चाहूँगा।
अगर ऐसे खाते रहे, तो खाने के लिए ज़्यादा दिन ज़िंदा नहीं रहोगे।
कुछ पता चला?
यहाँ कम से कम और 20 शहर हैं जहाँ जूलिया चातार्त नाम की महिलाएँ रहती हैं।
हम उन्हें कभी ढूँढ नहीं पाएँगे।
वे ला मुगा नाम के एक शहर में हैं। मु-गा। समझे?
मैं टैक्सी मंगवाता हूँ।
यह बुरी नहीं है।
वह मेरे यहाँ आने के एक साल पहले की है।
अब समझ आया।
मुझे पता नहीं था कि तुम मज़ाक भी करती हो।
पर यह पता है कि हमने इस वाइनरी की सारी वाइनें चख ली
और तुम्हें कोई भी पसंद नहीं आई।
क्या तुम मुझे नकचढ़ी कह रहे हो?
नकचढ़ी? तुम? नहीं।
बस थोड़ी सी।
क्या तुम्हें कंट्री क्लब में शैम्पेन पीने की कमी खलती है?
तुम भी थोड़ा-बहुत मज़ाक कर लेते हो।
तुम्हें पता है मुझे किसकी कमी खलती है?
मेरी वाइन शॉप की।
ज़िंदगी में पहली बार, मैं वह कर रही थी जो मैं करना चाहती थी।
बेहद सुंदर उद्घाटन हुआ था। वह सबको बेहद पसंद आया था।
और अचानक, पुफ़।
सब ख़त्म हो गया।
तुम्हारी माँ ने कहा था कि तुम्हारे पति ने तुम्हें इस मुसीबत में डाला।
मेरी माँ फ़्रेड से नफ़रत करती हैं।
और फ़्रेड…
- वह कहाँ है? - पता नहीं।
वह पूरी तरह से ग़ायब हो गया।
मैं उसे हज़ार बार फ़ोन कर चुकी हूँ। मैं उसे लिख चुकी हूँ।
मैंने उसकी ईमेल खोलने की कोशिश की, पर मुझे पासवर्ड पता नहीं है।
मेरे पास यहाँ एक कंप्यूटर है।
शायद मैं तुम्हारी मदद कर सकता हूँ।
शायद वह तुम्हारा नाम, तुम्हारा जन्मदिन, केट का जन्मदिन होगा।
इससे फ़र्क नहीं पड़ता है। मैं सब आज़मा चुकी हूँ।
नाम, तारीखें… उसकी कार का मॉडल।
- चलो "पासवर्ड" आज़माकर देखें। पासवर्ड। - चलो भी।
कोई बेवकूफ़ भी इसका इस्तेमाल नहीं करेगा।
तुम्हारा पासवर्ड, "पासवर्ड" है? सच में?
"पी" बड़े में है। बेशक़।
- ठीक है। - यह तुम्हारी कल्पना से ज़्यादा आम है।
कुछ लोग अपने कुत्ते के नाम का इस्तेमाल करते हैं।
क्या यह बस तुम और वह कुत्ता है? तुम्हारा कोई परिवार नहीं है?
मुझे देखकर लगता है कि मेरा परिवार है?
सच कहूँ? नहीं।
बुरी संगत में रहने से अकेले रहने बेहतर है।
तुम गाड़ी चला सकोगे?
मैं तुमसे कम नशे में हूँ और मैं इस रास्ते पर हज़ारों बार गाड़ी चला चुका हूँ।
आंद्रेओ।
हैलो।
सब ठीक है?
तुम्हें गाड़ी नहीं चलानी चाहिए।
पर मैं…
बिल्कुल ठीक हूँ।
आमात, मैं तुम्हें शहर के मेले में देख चुका हूँ और मैं वह आँखें पहचानता हूँ।
तुमने पी रखी है।
आपको फूँकना होगा, सर। कृपया, इसमें फूकें।
वह दूर रखो, क्विंतानीला।
- क्या तुम ठीक हो? - मैं? हाँ। ठीक हूँ।
गाड़ी मोहतरमा को चलानी चाहिए।
यह मोहतरमा अच्छी ड्राइवर नहीं है।
क्या? नहीं। कोई समस्या नहीं है, ऑफ़िसर, सर। अंकल आंद्रेओ।
चलो सीटें बदलें।
नहीं बदल सकती। यह सीट बेल्ट।
वह बस कभी-कभी फँस जाती है। मुझे कोशिश करने दो।
- नहीं, यह खुल नहीं रही है। - नहीं, वह… नहीं, वह वहाँ नहीं है।
- यह यहाँ फँसी है। - यहाँ फँसी है। यह थोड़ा पेचीदा है।
- तुम्हें यहाँ से खींचना होगा। - मैं… मैं खींच रही हूँ।
- खुल गई। हाँ। - खुल गई।
बदलो…
अगर ट्रैक्टर के बाद, तुमने मेरी कार ठोकी, तो मैं तुम्हारी जान ले लूँगा।
मैं तुम्हें जेल जाने से बचा रही हूँ।
ठीक है। कैसे…
हाँ।
कोशिश भी मत करना।
हे भगवान, हमें पता भी नहीं कि कैसे पीना है, है न?
और फिर हम शिकायत करते हैं कि वे हमारे लाइसेंसों से अंक काटते हैं।
क्विंतानीला, यहाँ से जाओ। घर जाओ। इन्हें मैं छोड़ दूँगा।
तुम इतनी रात गए यहाँ क्या कर रही हो?
चाबियों से… दरवाज़ा नहीं खुल रहा था।
ये काम नहीं कर रही हैं, गोल्फ़ो। चलो भी।
और तुम "पिरीपीस" हो।
पिरी… क्या?
यानी नशे में हो, जान।
मुझे वह बेहद पसंद आया।
मुझे लगा कि उन्हें ख़ुद छोड़ना बेहतर होगा। वे गाड़ी चलाने की हालत में नहीं थे।
समझ गई। ख़ैर, बहुत-बहुत धन्यवाद, आंद्रेओ।
नहीं, मुझे यह करके ख़ुशी हुई। यह…यह मेरी ज़िम्मेदारी है, है न?
सबका ख़याल रखना मानो वे मेरे बेटे या… या…या बेटियाँ हों।
बहुत-बहुत धन्यवाद। शुभरात्रि, आंद्रेओ।
- शुभरात्रि, आंद्रेओ! - शुभरात्रि, आंद्रेओ!
तुम्हें देखो। अपनी माँ के बिना शराब पी।
अच्छी तरह सोना, मेरी बेटी।
- आपक सिर चकरा रहा था। - अभी तुमसे कम चकरा रहा है।
फ़ॉर्मादेल बैंक
आंद्रेओ?
इतनी रात को क्या कर रहे हो?
चुप रहो!
- कॉफ़ी? - हाँ। कृपया, हाँ।
केट। केट। केट, केट, केट। रुको।
यह शोर बंद करो। मेरा सिर फटा जा रहा है।
अरे, स्लीपिंग ब्यूटी जाग गई।
नाश्ते में वाइन?
आप नहीं पी सकतीं, मॉम।
यह मेरे लिए नहीं है। तुम्हारे लिए है।
एल्कोहल हैंगओवर का सबसे बढ़िया इलाज है।
और यह वाली सच में काफ़ी स्वादिष्ट है।
आपको यह कहाँ से मिली?
आमात ने इसे बेसमेंट में रखा था।
मैं तुमसे बात में निपटूँगी, कमीने।
यह चखो।
कल रात जितनी चखी, वह तुम्हारे लिए काफ़ी नहीं थी?
बस मेरी बात सुनोगे?
- यह अच्छी है। - काफ़ी अच्छी है।
यह पिछले साल की वाइन है जिसमें मैंने तुम्हारे घर वाली वाइन मिलाई है।
- क्या? - जो तुम्हारे बेसमेंट में है।
गैला, वह टेबल वाइन है। हम उसका इस्तेमाल नहीं कर सकते।
क्यों नहीं?
हम इस वाइन को गुप्त रूप से किण्वित करते हैं।
गुप्त रूप से?
पिछले साल, बारिश के कारण ज़्यादा अंगूर लगे थे।
अगर हम अनुमति से ज़्यादा वाइन बनाते,
तो हम उत्पत्ति का प्रमाण पत्र खो देते।
हमने इस वाइन को घर में पीने के लिए आपस में बाँट लिया था।
हम इसे नहीं बेच सकते।
मैं इसे बेचना नहीं चाहती। मैं इसे मिलाना चाहती हूँ।
देखो, जो वाइन तुम्हारे पास है, वह ज़्यादा अम्लीय है और… और उसका स्वाद ज़्यादा ताज़ा है।
वह ज़्यादा हल्की है।
अगर हम उन्हें मिला दें, हम ऐसी वाइन बना लेंगे जो ज़्यादा हल्की होगी।
स्वादिष्ट होगी।
अगर हमने उन्हें मिलाया, तो हम उत्पत्ति का प्रमाण पत्र खो देंगे।
तुम्हें प्रमाण पत्र की ज़रूरत नहीं है।
हम एक सिग्नेचर वाइन बना सकते हैं। छोटे स्तर पर, पर ज़्यादा विस्तृत।
हम अपने हिसाब से काम करेंगे।
- भले ही यह अच्छा विचार हो… - यह है।
फिर भी, वाइन को पुरानी होना होगा
और यह और कुछ महीनों तक तैयार नहीं होगी।
तुम्हें लंबे समय तक अपने पैसे वापस नहीं मिलेंगे।
नहीं।
यह संभव है अगर हम इसे सही इंसान को बेचें।
गैला!
मेरी दोस्त एड्ना वाइन की दुनिया के सबसे प्रभावशाली लोगों में से एक है।
उसे औरों से पहले पता चल जाता है कि कौन सी वाइनें बेहतरीन होंगी।
जब उसे कोई पसंद आती है, तो वह अग्रिम भुगतान करती है।
…और "द न्यू यॉर्कर" के साथ किसे साक्षात्कार का मौका मिला?
- मेरे सबसे बड़े प्रतिद्वंदी को। - रॉबर्ट सिंगर।
वह रहा वहाँ।
अगर तुम उसके इतने क़रीब हो, तो ख़ुद फ़ोन क्यों नहीं करती?
क्योंकि मैं नहीं चाहती किसी को पता चले कि मैं कहाँ हूँ। यह पेचीदा है।
- चियर्स। - चियर्स।
यह लो।
उससे आकर हमारी वाइन चखने को कहो।
- अब यह हमारी वाइन बन गई? - बस…
- हैलो। - हैलो, एड्ना। मैं आमात बोल रहा हूँ।
हम मिले नहीं हैं, पर मैं कैटलोनिआ के एक छोटे से गाँव, ला मुगा के
कोऑपरेटिव में वाइनमेकर हूँ।
माफ़ करना, पर तुम्हें यह नंबर कहाँ से मिला?
- मेरी दोस्त, गैला से। - गैला?
गैला स्कॉट?
हे भगवान। मैंने सुना कि गैला और उसका पूरा परिवार ग़ायब हो गया है।
ग़ायब?
तुम गंभीर हो?
ख़ैर, उम्मीद है कि वह जहाँ भी है, ठीक है।
माफ़ करना, पर तुम गैला को कैसे जानते हो?
दरअसल हम अच्छे, अच्छे दोस्त हैं।
गैला को अच्छी तरह जानने के बाद, उसे पसंद न करना असंभव है।
तो मेरी बात सुनो।
गैला ने मुझे तुम्हारा नंबर दिया था।
उसने कहा था कि तुम्हारी पसंद को देखते हुए, तुम्हें हमारी वाइन से प्यार हो जाएगा।
उसने ऐसा कहा?
हमें बेहद ख़ुशी होगी अगर तुम आकर हमारी वाइन चखो।
हम एक सिग्नेचर वाइन बनाते हैं, काफ़ी सीमित मात्रा में।
उससे कहो कि यह पर्यावरणीय है।
- पर यह नहीं है। - उससे यही कहो।
हमारी वाइन पर्यावरणीय है।
देखो, मैं सच में काफ़ी व्यस्त हूँ,
पर अगर तुम मुझे एक बोतल भेजो, तो मुझे उसे चखकर ख़ुशी होगी।
उससे कहो कि यह वाइन बेहद ख़ास है क्योंकि इसे महिलाएँ बनाती हैं।
ऐसी वाइन दुनिया में कहीं नहीं है।
हमारी वाइन पूरी तरह से महिलाओं द्वारा बनाई जाती है।
दरअसल, मैं बस एक कर्मचारी हूँ, मैं इकलौता हूँ जो अंग्रेज़ी बोलता है।
अरे, यह दिलचस्प है।
पर मुझे बस यह नहीं लगता कि मेरे पास वहाँ आने का समय होगा और…
अरे, ठीक है। मैं समझता हूँ।
तो फिर मैं बस रॉबर्ट सिंगर को फ़ोन करूँगा। गैला ने कहा था कि उसे दिलचस्पी हो सकती है।
ख़ैर, धन्यवाद, एड्ना। अपना समय देने के लिए बहुत-बहुत धन्यवाद।
शायद वह अच्छा विचार नहीं था।
मेरा विश्वास करो।
पाँच, चार, तीन, दो…
मुझे पता भेजो, ठीक है?
शायद मैं दो हफ़्ते बाद वहाँ आ सकूँगी।
ठीक है। धन्यवाद।
तो तुम्हारा पति इकलौता नहीं है जो ग़ायब हुआ।
यह लंबी कहानी है।
ज़रूर।
तुम मुझे नहीं बताना चाहती। ठीक है।
पर यह बहुत बड़ा जोखिम है।
मैं किसी मुसीबत में नहीं पड़ना चाहता।
मेरा विश्वास करो। यह ज़रूर कारगर होगा।
पर अब हमारे पास समय कम है और काम काफ़ी ज़्यादा है।
चलो!
रुको, रुको।
तकनीकी तौर पर, तुम जो बोल रही हो,
वह सब करने के लिए, हमें हफ़्ते के सातों दिन, दिन में 20 घंटे काम करना होगा।
पर केवल तब तक जब तक अमरीकी खरीददार नहीं आती है।
एक और अमरीकी?
यह शहर उनसे भर जाएगा।
सुनो, यह हमारा कोऑपरेटिव है, जान।
और हम फैसला लेते हैं कि हम कैसे काम करेंगे और किसे वाइन बेचेंगे।
यह बात अपने दिमाग़ में डाल लो।
देखिए। अगर एड्ना को यह पसंद आई, तो लोग इस जगह के बारे में बातें करेंगे।
महिलाओं की भूमि के बारे में।
और आप ढेरों पैसे कमाएँगी!
आपको पैसे पसंद हैं, है न?
- पर हमें पक्का यक़ीन नहीं है कि वह खरीदेगी। - ठीक है, देखो…
आपके घरों में जो वाइन है, हम उसे लेंगे और इस वाइन के साथ मिलाएँगे।
मुझे… मुझे लगता है कि, चूँकि वह विदेशी है, वह हमारी बात नहीं समझती है।
हम यह वाइन नियमों के अनुसार ही बनाएँगे।
नहीं। नहीं, हमारे पास एक मौका है।
आपको प्रमाण पत्र नहीं चाहिए। उत्पत्ति का प्रमाण पत्र नहीं चाहिए।
वह दौर ख़त्म हुआ। हम हमारे तरीके से वाइन बनाएँगे।
तुम्हारी… तुम्हारी इतनी हिम्मत, एह?
मरिओना!
छोड़ो मुझे।
मरिओना, मुझे समझाने दो।
नहीं, नहीं। मैं अच्छी तरह समझ गई हूँ।
आधे शहर के अलावा, तुम मेरे बॉयफ्रेंड के साथ भी सोई थी।
आप मेरे अंकल के साथ सोई थीं?
देखो, जान, मैं नहीं चाहती थी कि तुम्हें ऐसे पता चले,
पर लगता है कि आंद्रेओ तुम्हारे अंकल नहीं हैं।
दरअसल, हाँ, वह तुम्हारे अंकल हैं, पर वह तुम्हारे पिता भी हैं।
उसके पिता होने के बारे में यह क्या बकवास कर रही हो?
आंद्रेओ बाँझ है!
इसलिए उनके बच्चे नहीं हुए।
त… तो फिर, अगर… अगर वह इसका पिता नहीं है…
मेरे और मेरे पति के बारे में भूल जाओ।
और हमसे पैसे मत माँगो। समझी?
क्योंकि तुम्हें पैसे देने के बजाय, मैं उन्हें जला डालना पसंद करूँगी।
आपने आंद्रेओ से पैसे माँगे?
दरअसल, जान, हम कंगाल थे। मैं बस मदद करना चाहती थी।
मॉम।
अरे, नानी, आपने हद कर दी।
गैला!
मॉम, मुझे ज़िंदगी का सबसे बुरा हैंगओवर हो रहा है। अभी नहीं।
मुझे माफ़ कर दो, जान।
किसलिए? क्योंकि आपकी ग़लतियों की सूची काफ़ी लंबी है।
- जान, मैं बस… मैंने… - आपने हमेशा मुझसे झूठ बोला।
आपने मुझे कहा था कि मेरे पिताजी मर चुके थे, पर आपको पता था कि वह मरे नहीं थे।
और अब मुझे पता चला कि आप मेरे अंकल के साथ सोई थीं?
और आपने उन्हें ब्लैकमेल किया?
- कसम से, मुझे लगा था कि वही तुम्हारा पिता है। - पर वह नहीं हैं।
और यह पता करना असंभव है कि मेरे पिता कौन हैं
क्योंकि आप पूरे शहर के साथ सोई थीं और आपको याद नहीं है।
तुम्हें नहीं लगता कि मुझे बुरा महसूस होता है कि मैं याद नहीं कर पा रही?
पता है क्या?
मैं वृद्धाश्रम में अपनी चीज़ों,
अपने दोस्तों और अपने स्पैनिश दल के साथ बेहद ख़ुश थी।
और तुमने मुझ पर इस शहर में आने के लिए ज़ोर दिया।
मैंने तुमसे कहा था कि मैं यहाँ वापस नहीं आना चाहती हूँ।
तो मज़े करने के लिए लोग यहीं आते हैं?
हम यहाँ फुटबॉल मैच देखते हैं।
शादियों, अंतिम-संस्कारों, पड़ोस की मीटिंग का जश्न मनाते हैं।
और यहाँ की मालकिन… बेहद प्यारी है। वह इतनी अच्छी है।
- वह हमेशा हमें मुफ़्त बियर देती है… - तुम इतनी बदमाश हो।
तुम्हारी दोस्त के लिए यह मुफ़्त है। तुम्हारी बियर के बारे में सोचेंगे।
तुम क्या पियोगी?
- कुछ नहीं। धन्यवाद। - मैंने तुमसे क्या कहा था?
- बाथरूम? - वहाँ पीछे है।
- मैंने तुम्हें जो बताया वह गोपनीय है। - मैं उसका चेहरा देखना चाहती हूँ।
तुम, तुम, तुम, तुम। ए, क्या तुम बाथरूम ढूँढ रही हो?
हाँ।
- कौन सा? - महिलाओं का।
- जोआना। - तुम चुप रहोगे?
- उसे अकेला छोड़ दो। उसे अकेला छोड़ दो। - मैं उसे अकेला छोड़ दूँगी।
माफ़ करना। मुझे बस समझ नहीं आ रहा कि तुम्हें कैसे संबोधित करूँ।
इसलिए, तुम… तुम ही बता दो।
तुम क्या हो? लड़का? लड़की?
माफ़… माफ़ करना, पर…
मेरा मतलब, बात यह है कि… मोंटसे, सुनो।
हमें… हमें जल्द ही एक… एक "उनके लिए" बाथरूम बनाना होगा।
मैं तुम्हें बता रही हूँ। भूलना मत, एह?
जल्द ही, हम…
- बस करोगी? नहीं! - पीछे हटोगे? बैठ जाओ।
तुम बैठोगे?
प…पर, तुम्हें देखकर पता ही नहीं चलता है।
तुमने कोई सर्जरी करवाई थी, है न?
नहीं, मैं बता सकती हूँ, एह?
तुम…तुम शानदार…दिखती हो।
- शायद मुझे चलना चाहिए। - मुझे माफ़ कर दो, एह? इतनी भावुक मत बनो।
रुको।
सभी सुनो।
जानते हो पिछले साल शहर के मेले में जोआना ने मेरे स्तन चूसे थे?
और, हावी, उसने तुम्हें बताया कि वह वर्जिन है, है न?
उसने यही बताया न? दरअसल, वह पहले ही तुम्हारे कज़िन के साथ सेक्स कर चुकी है।
क्या?
मुझे ऐसे मत घूरो, हावी।
शर्मिदा होकर बेहद बुरा महसूस होता है न?
और तुम्हारा क्या?
अगर तुम सबको अपने मरीज़ों की गोपनीय जानकारी बताते फिरोगे,
तो जल्द ही अपनी नौकरी से हाथ धो बैठोगे।
- निकलो यहाँ से। निकलो यहाँ से। - मुझे माफ़ कर दो।
केट, तुम ठीक हो?
माफ़ कर दो। यह छोटा सा शहर है, पर चाहे कहीं भी जाओ, वहाँ कुछ बेवकूफ़ ज़रूर होते हैं।
तुम जो भी बाथरूम इस्तेमाल करना चाहो, कर सकती हो।
केट!
- तुम ठीक हो? - मैं अभी बात नहीं करना चाहती।
ठीक है।
तुम्हें बात करने की ज़रूरत नहीं है। मैं बस यहाँ चुपचाप बैठूँगी।
जो भी हो रहा है, तुम्हें मुझे बताने की ज़रूरत नहीं है।
मुझे इस शहर से नफ़रत है।
तो यह बात है।
मैं तुमसे बिल्कुल सहमत हूँ।
मैं हमेशा सबको यह बता-बताकर थक गई हूँ कि मैं कौन हूँ। थक गई हूँ।
किसी ने कुछ कहा या किया?
- मैं यह सुलझा सकती हूँ, जान। - नहीं, मॉम। मैं नहीं चाहती आप मेरी रक्षा करें।
मैं बस चाहती हूँ कि लोग मेरे बारे में बातें करना बंद करें।
हमारी टीम में स्वागत है। यह हमारे जीन्स में है।
अगर तुम अलग हो, तो सब तुम्हारे बारे में बातें करेंगे।
हाँ, पर मैं अलग नहीं बनना चाहती, नानी। मैं जैसी हूँ, वैसी रहना चाहती हूँ।
मैं ऐसे क्यों नहीं रह सकती? वे मुझे ऐसे रहने क्यों नहीं देते?
ऐसा क्यों है कि जैसे ही किसी को पता चलता है कि मैं विपरीतलिंगी हूँ, वे बस उसी की परवाह करते हैं?
वे हमेशा इसे ही मुद्दा बनाते हैं और यह उचित नहीं है।
अरे, जान।
तुम उससे काफ़ी बढ़कर हो।
और, हाँ, इस दुनिया में हमेशा कई बेवकूफ़ होंगे।
कई अच्छे लोग भी हैं जो तुमसे इसलिए प्यार करते हैं क्योंकि उन्हें पता है कि तुम कौन हो।
भले ही तुम वह भद्दा संगीत सुनती हो, वे फिर भी तुमसे प्यार करते हैं।
और अलग होना ठीक है। यह मज़ेदार है।
तुम्हें बस अन्य लोगों की तुलना में, ज़्यादा कमीनों को झेलना पड़ता है।
जानती हो मैंने क्या किया था जब लोगों ने मेरा मज़ाक उड़ाया था और मैं बर्दाश्त नहीं कर पाई थी?
मॉम, धीरे चलेंगी? मैं साँस नहीं ले पा रही हूँ।
शहर ने तुम्हें कमज़ोर बना दिया है।
वाह!
हाँ। यह नज़ारा ही इकलौती चीज़ है जिसकी कमी मुझे खली थी।
आप यहाँ इतना ऊपर बस रोने के लिए आती थीं?
यह बेहद निराशाजनक है।
मैं यहाँ बस रोने के लिए नहीं आती थी।
कमबख़्त कमीनियों!
कमीनों!
पता नहीं, नानी। बस यहाँ चीखने के लिए आना?
मेरा विश्वास करो, बेवकूफ़। यह शानदार महसूस होता है। चलो। बस एक बुरा शब्द बोलो।
जो भी पहले दिमाग़ में आए।
धत्!
इतनी कमज़ोर चीख थी।
थोड़ा ज़ोर लगाओ, ठीक है?
यह ढोंग करो कि तुम बेहतर महसूस करने के लिए किसी पर चिल्ला रही हो।
कुछ वास्तविक बोलो। पता नहीं, अपने गुस्से, दुःख का इस्तेमाल करो…
मुझे तुमसे नफ़रत है, कमीने!
हे भगवान। इससे सच में अच्छा महसूस होता है।
वाह, मॉम।
तुम्हारी बारी।
पर ज़ोर से चिल्लाना। दिल से चिल्लाना।
कमीनों!
कमबख़्त कमीनियों!
पता है मुझे वहाँ ऊपर क्या याद आया?
जब मैं उदास होती थी और डैड "वॉकिंग ऑन सनशाइन" गाना गाने लग जाते थे।
हाँ, उन्हें वह गाना बेहद पसंद था।
वह यह इतना बेसुरा गाते थे।
मुझे पता है कि उन्होंने ग़लतियाँ कीं, पर मुझे उनकी कमी खलती है।
मुझे भी।
अगर वह यहाँ होते, तो चीख-चीखकर गा रहे होते।
हाँ।
वह कहा करते थे कि कटरीना हर समस्या का उपाय है।
डूदमेल फ़्रेड
चलो भी, फ़्रेड। तुम कहाँ हो?
मुझे एक सुराग़ दो।
विकी हबल मैं तुम्हारा इंतज़ार कर रही हूँ
मेरा नेकलेस।
यह मेरे लिए बेहद महत्वपूर्ण है।
यह सालगिरह का तोहफ़ा था, इसलिए दरअसल यह बेशक़ीमती है।
शायद। पर यह नक़ली है।
क्या?
मॉम, आप सोने आ रही हैं?
हाँ। हाँ, मैं एक मिनट में आई।
ठीक है।
- आप ठीक हैं? - हाँ।
ठीक है। बस ज़्यादा समय मत लगाइएगा।
तुम ठीक हो?
क्या मैं तुम्हारी मदद कर सकता हूँ?
मुझे पता है कि तुम्हारा जवाब "नहीं" है, पर…
मैं फ़्रेड का ईमेल खोलने में क़ामयाब रही।
सच में?
तो? कोई सुराग़ मिला?
नहीं।
मुझे अब भी नहीं पता कि वह कहाँ है।
पर अब मुझे पता चल गया कि वह किसके साथ है।
उसकी एक प्रेमिका है।
मैंने पिछले कुछ दिन फ़्रेड से नफ़रत करते हुए बिताए।
और मैंने सोचा था कि वह मुझे जितनी चोट पहुँचा चुका है, उससे और ज़्यादा नहीं पहुँचा सकता।
पर मैं ग़लत थी।
- मैं बेवकूफ़ हूँ। - नहीं।
तुम्हारा पति बेवकूफ़ है।
अगर वह किसी और महिला के साथ चला गया, तो यह उसका नुकसान है।
वह दूसरी महिला मुझसे जवान भी नहीं है।
वह मुझसे ज़्यादा बूढ़ी है।
मुझे समझ नहीं आता है। तुम बेहद…
तुम… मेरा मतलब…
मैं… तुम्हें पसंद करता हूँ।
तुम्हें मुझे बेहतर महसूस करवाने के लिए झूठ बोलने की ज़रूरत नहीं है।
नहीं, मैं दिल से कह रहा हूँ।
तुम ज़िद्दी हो और कठोर हो और आसक्त हो और…
पर…
तुम अच्छी हो।
मेरा मतलब, तुम वाइन की अच्छी विशेषज्ञ हो।
हाँ।
- तुम दोनों यहाँ बाहर क्या कर रहे हो? - कुछ नहीं। बस बातें कर रहे हैं।
केट कैसी है?
उससे कहना कि मैं उन दोनों बेवकूफ़ों को फिर कभी मेरे बार में आने नहीं दूँगी।
तुम काफ़ी दयालु हो।
उसका हालचाल पूछने आने के लिए धन्यवाद। इसकी ज़रूरत नहीं थी।
दरअसल, मैं… मैं बस उसके लिए नहीं आई हूँ।
- हैलो। - हैलो।
मैं अंदर जा रही हूँ।
- शुभरात्रि। - शुभ… रात्रि।
तो…
- कल मिलते हैं। - हाँ। हाँ। कल मिलते हैं।
कल मिलते हैं।
अलविदा।
शायद मैं उस मुर्गे, रुफ़िआन की बाँग सुनना ज़्यादा पसंद करूँगी।
कम से कम कोई तो आज रात को मज़े कर रहा है।
- हैलो, जूलिया। - सुप्रभात।
हे भगवान!
हाँ। आख़िरकार।
ऐसा लगा था मानो हम गोल-गोल घूम रहे थे।
उठो, बच्चे।
ए, उठो!
तुमने मुझे क्यों जगाया?
क्योंकि हम पहुँच गए।
एस. बार्नेदा के उपन्यास "LA TIERRA DE LAS MUJERES" से प्रेरित
उप-शीर्षक अनुवादक : मून कलिता